rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। উল্লেখযোগ্যতা নির্ণয়ের জন্য যথেস্ট পরিমাণ তথ্য নেই।  মাসুম-আল-হাসান (আলাপ) ১৪:৫৩, ১৭ ডিসেম্বর ২০২২ (ইউটিসি) হিঙ্গুলী কদমতলা ইসলামিয়া দাখিল মাদ্রাসা   – (অপসারণের প্রস্তাবনা দেখুনলগ দেখুন) () নিবন্ধটি মূলত ফাকা নিবন্ধ, তেমন কোন তথ্যই নেই। এটি শতবর্ষী কোন পুরোনো প্রতিষ্ঠানও নয় আবার বৃহৎ শিক্ষার্থী নিয়ে প্রতিষ্ঠিত বড় প্রতিষ্ঠানও নয়। উচ্চ মাধ্যমিক বিদ্যালয় হওয়াতে নিবন্ধটি স্বয়ংক্রিয়ভাবে উল্লেখযোগ্য নিবন্ধ হচ্ছেনা। গুগল করেও তাৎপর্য কোন বর্ণনা পাওয়া যাচ্ছেনা, এমনকি কোন তথ্যই পাওয়া যাচ্ছেনা। নিবন্ধটি অপসারণ করা হোক। Deloar Akram (আলাপ • অবদান • লগ) ০৪:২০, ২০ নভেম্বর ২০২২ (ইউটিসি)  উপরোক্ত সমস্যার মত একই সমস্যায় দুষ্ট আরো কিছু ফাকা নিবন্ধগুলোর অপসারণের প্রস্তাব করছি। নিবন্ধে কোন তথ্যই না থাকলে রেখে লাভ কি???  নিবন্ধগুলোতে উল্লেখযোগ্য বর্ণনা নেই, অপসারণ করা হোক। প্রশাসক বা অন্যরা চেক করতে পারেন। Deloar Akram (আলাপ • অবদান • লগ) ০৪:৫৮, ২০ নভেম্বর ২০২২ (ইউটিসি)  @DeloarAkram সবগুলো নিবন্ধে অপসারণ প্রস্তাবনা যেহেতু দিয়েছেন তাই সবগুলোতেই অপসারণের প্রস্তাবনার ট্যাগ লাগানো উচিত। —শাকিল (আলাপ · অবদান) ২৩:৪৪, ২৬ নভেম্বর ২০২২ (ইউটিসি) @MdsShakil হ্যা, সবগুলোতে ট্যাগ লাগানো যেতে পারতো। কিন্তু টহলঘর সম্পাদনায় ভেসে যেতে পারে, সম্প্রদায় বিরক্তবোধ করতে পারে এইজন্য এরকম করিনি। এই নিবন্ধগুলো যখন তৈরি করা হয়েছিলো, তখন শিক্ষা-প্রতিষ্ঠানের নীতিমালা শিথিল ছিলো। কিন্তু নিবন্ধ প্রণেতা এই সুযোগ নিয়ে বহু নিবন্ধটি শুধু শিক্ষাপ্রতিষ্ঠানের নামের উপর নির্ভর করে তৈরি করেছে। এসব নিবন্ধে তেমন কোন তথ্যও নেই (উল্লেখযোগ্যতাও নাই), তাই এসব নিবন্ধ নিয়ে একত্রে আলোচনার প্রস্তাব দিয়েছি, আলোচনার মাধ্যমে একটা সিদ্ধান্ত নেওয়া যাবে। Deloar Akram (আলাপ • অবদান • লগ) ০৬:৪০, ২৭ নভেম্বর ২০২২ (ইউটিসি) @DeloarAkram বৈধ কাজে কেউ বিরক্ত হলে কিছু করার নেই। নীতিমালা লঙ্ঘিত না হলে কে বিরক্ত হলো, কিংবা কে হলো না, সেটা না দেখেই নিজের কাজ করা ভালো। তার উপর, এটা তো গুরুত্বপূর্ণ কাজ। ≈ MS Sakib  «আলাপ»  ১১:২৮, ২৭ নভেম্বর ২০২২ (ইউটিসি) নিবন্ধে অপসারণ ট্যাগ যোগ করা ও প্রণেতাদের অবগত করা জরুরি। এটা না করলে নিবন্ধের পাঠক ও প্রণেতারা আলোচনা করার সুযোগ থেকে বঞ্চিত হয়। আমি প্রত্যেকটা পাতায় ট্যাগ যোগ করেছি। আলোচনা আরও কিছুদিন উন্মুক্ত থাকুক। — ইয়াহিয়া (আলাপ • অবদান) - ১৮:১৩, ২ ডিসেম্বর ২০২২ (ইউটিসি) @MS Sakib, @MdsShakil, @Yahya আপনাদের তিনজনকেই ধন্যবাদ। ব্যপারটা নিয়ে কথা বলার জন্য ধন্যবাদ। Deloar Akram (আলাপ • অবদান • লগ) ০৯:৪৮, ১১ ডিসেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
২০১৬ দক্ষিণ এশীয় গেমসে ৯ ফেব্রুয়ারি থেকে ১৬ ফেব্রুয়ারি পর্যন্ত, ভারতের গুয়াহাটিতে ভলিবল প্রতিযোগিতা অনুষ্ঠিত হয়। এতে ভারত পুরুষ ও মহিলা উভয় ইভেন্টে স্বর্ণ অর্জন করে।  পদক অর্জনকারী পুরুষ মহিলা     পদক তালিকা ১২০০২২০২০২৩০০১১ ০০১১ মোট  ২  ২  ২  ৬   তথ্যসূত্র    বহিঃসংযোগ     বিষয়শ্রেণী:২০১৬ দক্ষিণ এশীয় গেমস বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
কাসিম ইবনে মুহাম্মদ ইবনে আবু বকর () (জন্ম ৩৬ বা ৩৮ হিজরি এবং মৃত্যু ১০৬ বা ১০৮ হিজরি; অর্থাৎ  ৬৬০/৬৬২ এবং ৭২৮/৭৩০ খ্রিস্টাব্দ) একজন তাবেয়ী এবং ইসলামের প্রাথমিক যুগের একজন আলেম ছিলেন।  চতুর্দশ শতকে উদ্ভূত নকশবন্দী সুফি তরিকার সিলসিলায় তার নাম উল্লেখ করা হয়, যেখানে তার নাতি জাফর আস-সাদিক তার স্থলাভিষিক্ত হন। A full list of the Naqshbandi Golden Chain is given by    জীবনী  কাসিম ইবনে মুহাম্মাদ ইবনে আবু বকর আনুমানিক ৩৬ বা ৩৮ হিজরির রমজান মাসের এক বৃহস্পতিবারে জন্মগ্রহণ করেন।   পরিবার  কাসিমের পিতা মুহাম্মদ ইবনে আবি বকর ছিলেন খিলাফতে রাশিদার প্রথম খলিফা আবু বকরের পুত্র। কাসিমের ফুফু আয়িশা ছিলেন নবী মুহাম্মাদের একজন স্ত্রী। কিছু রেওয়ায়েতে উল্লেখ আছে যে, আল-কাসিমের মা ছিলেন পারস্যের শেষ সাসানীয় সম্রাট তৃতীয় ইয়াযদগারদ মেয়ে এবং আলী ইবনে হোসাইনের মা শাহ্‌রবানুর বোন।  কাসিম তার চাচা আব্দুর রহমান ইবনে আবি বকরের কন্যা আসমার সাথে বিবাহ বন্ধনে আবদ্ধ হন। এই দম্পতির উম্মু ফারওয়াহ বিনতে কাসিম নামে এক মেয়ে ছিল, যিনি পরবর্তীতে আলী ইবনে হোসাইনের ছেলে মুহম্মদ আল-বাকিরকে বিয়ে করেন এবং জাফর আস-সাদিকের মা হন। আল-কাসিমের আবদুর রহমান নামে একটি ছেলেও ছিল।   জীবন  আয়িশা বার্ধক্য পর্যন্ত বেঁচে ছিলেন এবং তার ভ্রাতুষ্পুত্র কাসিম ইবনে মুহাম্মদ ইবনে আবি বকরকে শিক্ষা দান করেন। কাসিমের মাধ্যমে অনেক হাদীস উদ্ধৃত হয়েছে।  তিনি তার ফুপু এবং আবদুল্লাহ ইবনে আব্বাসের কাছ থেকে হাদিস ও ফিকহ শিখেন। তিনি ছিলেন হাদিসের রাবী।  তিনি ছিলেন মদিনার প্রখ্যাত সাত ফুকাহার মধ্যে অন্যতম, যাদেরকে মদিনা থেকে ইসলামি জ্ঞান ছড়িয়ে দেওয়ার জন্য বহুলাংশে কৃতিত্ব দেওয়া হয়। তারা বর্তমানে উপলব্ধ ইসলাম ও সুন্নাহ সংক্রান্ত অসংখ্য তথ্যের উৎস।  তিনি মুহাররম মাসের ৯ তারিখে মক্কা ও মদিনার মধ্যবর্তী আল-কুদাইদ নামক একটি স্থানে চলে যান এবং পরবর্তীতে সেখানেই তিনি মৃত্যু বরণ করেন। সালটি ছিল ১০৮ (বা ১০৯) হিজরি অর্থাৎ ৭৩০ বা ৭৩১ খ্রিস্টাব্দ এবং তার বয়স হয়েছিল সত্তর বছর।   প্রথমযুগের আলেম    আরও দেখুন   সালাফ  মদিনার প্রখ্যাত সাত ফুকাহা   তথ্যসূত্র    বহিঃসংযোগ   মুসলিমস্কলার্স.ইনফো-তে জীবনবৃত্তান্ত  বিষয়শ্রেণী:হাদিস বর্ণনাকারী তাবেয়ী বিষয়শ্রেণী:সুন্নি ফিকহ পণ্ডিত বিষয়শ্রেণী:নকশবন্দি তরিকা বিষয়শ্রেণী:৬৬০-এর দশকে জন্ম বিষয়শ্রেণী:৮ম শতাব্দীতে মৃত্যু বিষয়শ্রেণী:৮ম শতাব্দীর আরব ব্যক্তি বিষয়শ্রেণী:আবু বকরের পরিবার
কৈলাশ রঞ্জন উচ্চ বিদ্যালয় বাংলাদেশের রংপুরের একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত (১৮৬০) হিসাবে পরিচিত। এই কৈলাস রঞ্জন উচ্চ বিদ্যালয়ই উপমহাদেশের  প্রথম “জাতীয় বিদ্যালয়”। এটি বর্তমানে দিনাজপুর শিক্ষা বোর্ডের অধীনস্থ।  ইতিহাস কাকিনা জমিদার শম্ভু চন্দ্র রায় চৌধুরী ১৮৬০ সালের দিকে আদি রংপুরের মাহিগঞ্জে তাঁর অকাল প্রয়াত পুত্র কৈলাস রঞ্জনের নামানুসারে প্রতিষ্ঠা করেন কৈলাস রঞ্জন মিডল ভার্নাকিউলার স্কুল। পরবর্তীতে রাজা মহিমা রঞ্জন রায় চৌধুরীর প্রচেষ্টায় ১৮৮০ সালের দিকে বিদ্যালয়টি মিডল ইংলিশ স্কুলে রূপান্তরিত হয় এবং নবাবগঞ্জ-ধাপ ভিত্তিক আধুনিক রংপুরে চলে আসে। ১৯১৩ সালে বিদ্যালয়টিকে উচ্চ ইংরেজি স্কুলে উন্নীত হয়। বিংশ শতাব্দীর প্রথম দিকে স্কুলটি ছিল রংপুরের তৃতীয় উচ্চ শিক্ষাপ্রতিষ্ঠান। মেধাবী শিক্ষার্থীদের স্কুল হিসেবে পরিচিত ছিল জিলা স্কুল এবং ব্রিটিশ বিরোধী রাজনৈতিক কর্মকাণ্ডের প্রাণ কেন্দ্র ছিল কৈলাস রঞ্জন উচ্চ বিদ্যালয়। অগ্নিযুগের বিপ্লবী প্রফুল্ল চাকীকে জিলা স্কুল কর্তৃপক্ষ জরিমানা করলে তিনি জরিমানা দিতে অস্বীকার করেন এবং জিলা স্কুল থেকে বহিষ্কৃত হয়ে কৈলাস রঞ্জন স্কুলে ভর্তি হন।  ১৯০৫ সালের ২৩ ডিসেম্বর রংপুর কৈলাস রঞ্জন উচ্চ ইংরেজি স্কুল জাতীয় বিদ্যালয় স্কুলে রূপান্তরিত হয়। সে সময় স্কুলের প্রধান শিক্ষক ছিলেন ব্রজ সুন্দর রায় এম.এ এবং নগেন সেন ছিলেন দ্বিতীয় শিক্ষক।   অবস্থান রংপুর নগরীর ২৩ নং ওয়ার্ডের মধ্যখানে জুমাপাড়া নামক স্থানে অবস্থিত।  অবকাঠামো সুপরিসর মাঠ, ৪ তলা ভবন ১ টি, সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার আছে। রয়েছে প্রধান শিক্ষকের কার্যালয়, সুসজ্জিত শিক্ষক বিশ্রমাগার। জাতীয় চেতনার বিকাশে আছে শহীদ মিনার।   শিক্ষা কার্যক্রম  এ বিদ্যালয়টিতে ৬ষ্ট থেকে দশম শ্রেনি পর্যন্ত সহশিক্ষা কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়।  অর্জন বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৮৯% এসএসসিতে প্রায় ৮১% পাশ করে।   সুযোগ-সুবিধা  কৈলাশ রঞ্জন উচ্চ বিদ্যালয় মুজিব কর্নার রয়েছে।   প্রাক্তন শিক্ষার্থী    প্রফুল্ল চাকী (১৮৮৮-১৯০৮) বাঙালি বিপ্লবী  শহীদ শংকু সমজদার- স্বাধীনতা আন্দোলনে প্রথম শহীদ।  মঞ্জু সরকার- ১৯৯৮ সালে বাংলা একাডেমি সাহিত্য পুরস্কার পেয়েছেন।  তথ্যসূত্র  বিষয়শ্রেণী:১৮৬০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:রংপুর জেলার বিদ্যালয় বিষয়শ্রেণী:১৮৬০-এ ব্রিটিশ ভারতে প্রতিষ্ঠিত
মুন্ডানাত লীলাবতী (জন্ম ১৬ সেপ্টেম্বর ১৯২৭) হলেন একজন মালায়ালাম লেখক, সাহিত্য সমালোচক এবং শিক্ষাবিদ। থ্যালাসেরির সরকারী ব্রেনেন কলেজ থেকে অধ্যক্ষ হিসাবে অবসর নেওয়ার আগে তিনি কেরালার বিভিন্ন কলেজে শিক্ষকতা করেন। তাঁর দীর্ঘ সাহিত্য জীবনে তিনি কেন্দ্রীয় সাহিত্য একাডেমি পুরস্কার এবং কেরালা সাহিত্য একাডেমি পুরস্কার সহ বেশ কয়েকটি পুরস্কার লাভ করেন। তিনি কে. এম. জর্জ, এস গুপ্তান নায়ার, এন. কৃষ্ণ পিল্লাই, পি. কে. বালাকৃষ্ণন, এম. কে. সানু এবং সুকুমার আজিকোদের মতো মালায়ালামের বিশিষ্ট সমালোচকদের সমসাময়িক ছিলেন। লীলাবতী পদ্মশ্রী পুরস্কার লাভ করেন।   তথ্যসূত্র    বহিঃসংযোগ    বালামনি আম্মার কবিতায় আধ্যাত্মিকতা, বস্তুবাদ একীভূত করা   লীলাবতী ক্যাম্পাসের সহিংসতায় উদ্বেগ প্রকাশ করেন   বিষয়শ্রেণী:১৯২৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের লেখিকা বিষয়শ্রেণী:কেরলের লেখক বিষয়শ্রেণী:কেরলের শিক্ষাবিদ বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:মহারাজার কলেজ, এরনাকুলামের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:মালয়ালম ভাষার লেখক বিষয়শ্রেণী:মালয়ালম সাহিত্য অকাদেমি পুরস্কার প্রাপক বিষয়শ্রেণী:কেরল সাহিত্য অকাদেমি পুরস্কার প্রাপক বিষয়শ্রেণী:সাহিত্য ও শিক্ষায় পদ্মশ্রী প্রাপক বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় লেখক বিষয়শ্রেণী:ত্রিশূর জেলার ব্যক্তি বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় নারী শিক্ষাবিদ
থাম্ব|কিস নীতি প্রদর্শনকারী একটি প্রতীকচিহ্ন, যেখানে লেখা আছে ‘Keep It Simple, Stupid’। কিস নীতি (KISS এর পূর্নরূপ হচ্ছে "Keep it simple, stupid (এটাকে সরল রাখো, গর্দভ)", ১৯৬০ সালে যুক্তরাষ্টের নৌবাহিনী কর্তৃক অনুসরণকৃত নীতি। The Routledge Dictionary of Modern American Slang and Unconventional English, Tom Dalzell, 2009, 1104 pages, p.595, webpage: BGoogle-5F: notes U.S. Navy "Project KISS" of 1960, headed by Rear Admiral Paul D. Stroop, Chicago Daily Tribune, p.43, 4 December 1960The Concise New Partridge Dictionary of Slang, Eric Partridge, Tom Dalzell, Terry Victor, Psychology Press, 2007, p.384. কিস নীতির ধারাভাষ্য হচ্ছে কোন কাজকে জটিল না করে সরল করে করাটাই সেরা মাধ্যম; তাই নকশা প্রণয়নে সরলতাকেই লক্ষ্য করতে হবে এবং সকল অপ্রয়োজনীয় জটিলতা পরিহার করতে হবে। এয়ারক্রাফট প্রকৌশলী কেলি জনসন (১৯১০-১৯৯০) এই শব্দগুচ্ছ প্রথম ব্যবহার করেন।Clarence Leonard (Kelly) Johnson 1910—1990: A Biographical Memoir (PDF), by Ben R. Rich, 1995, National Academies Press, Washington, DC, p. 13. ১৯৭০ সালের দিকে কিস নীতি ব্যবহার জনপ্রিয়তা অর্জন করে।Pit & Quarry, Vol. 63, July 1970, p.172, quote: "as in every other step of the development process, follow the KISS principle — Keep It Simple, Stupid." অবশ্য এই শব্দগুচ্ছকে ভিন্ন ভিন্ন উপায়ে বলা হয়। যেমন  "keep it short and simple (খাটো এবং সরল রাখো)", "keep it simple and straightforward (সরল এবং সোজা রাখো)" এবং "keep it small and simple (ছোট এবং সরল রাখো)"। বাংলা ভাষায় কিস প্রিনসিপ্যাল বা চুমু নীতি শব্দ গুচ্ছের ব্যবহার নেই।  উৎস লকহেড স্কাঙ্ক ওয়ার্কসের প্রধান প্রকৌশলী কেলি জনসনকে এই সংক্ষেপ নাম প্রচলক হিসেবে দাবী করা হয়। দশক ব্যাপী এটা "Keep it simple, stupid" হিসেবে ব্যবহার করা হয়, জনসন কমা বাদ দিয়ে "Keep it simple stupid" লেখা শুরু করেন। এবং পরবর্তীতে অনেক লেখক এই রীতি মেনে চলেনRam B. Misra (2004), "Global IT Outsourcing: Metrics for Success of All Parties", Journal of Information Technology Cases and Applications, volume 6 issue 3, page 21. Online version। এখানে কোন অর্থেই একজন প্রকৌশলীকে স্টুপিড বা গর্দভ বোঝানো হয়নি। স্টুপিড দ্বারা একজনের চিন্তাশক্তি আঁটকে যাওয়া এবং সেখান থেকে বের হয়ে আসার মধ্যকার সম্পর্ককে বোঝানো হয়েছে। যুক্তরাষ্ট্রের বিমান বাহিনী এবং সফটওয়্যার উন্নয়ন সংস্থাগুলোতেও এই শব্দ গুচ্ছ ব্যবহৃত হয়।  তথ্যসূত্র  বিষয়শ্রেণী:নীতি বিষয়শ্রেণী:সরল জীবনযাপন বিষয়শ্রেণী:নকশা প্রণয়ন
সেন্ট জন'   কানাডার নিউ ব্রান্সউইক প্রদেশে ফান্ডি উপসাগরে অবস্থিত আটলান্টিক মহাসাগরীয় একটি সমুদ্রতীরবর্তী শহর। এটি কানাডার স্থানীয় শাসনের আওতাভুক্ত প্রথম শহর। রাজা তৃতীয় জর্জের আমলে ১৭৮৫ সালের ১৮ মে রাজকীয় সনদ অনুসারে শহরটি প্রতিষ্ঠিত হয়। সেন্ট জন বন্দর কানাডার তৃতীয় বৃহত্তম বন্দর।   ২০১৬ সালের কানাডীয় আদমশুমারি অনুযায়ী সেন্ট জনের জনসংখ্যা ৬৭,৫৭৫ ও আয়তন ৩১৫.৮২ বর্গকিলোমিটার। http://www12.statcan.gc.ca/census-recensement/2011/dp-pd/prof/details/page.cfm?Lang=E&Geo1=CSD&Code1=1301006&Geo2=CD&Code2=1301&Data=Count&SearchText=saint%20john&SearchType=Begins&SearchPR=13&B1=All&Custom=&TABID=1  ফ্রেঞ্চ উপনিবেশবাদী স্যামুয়েল দ্য চ্যাম্পলে ১৬০৪ সালের ২৪ জুন সেন্ট জন বন্দরে আগমন করেন। ঐ দিন সেন্ট জন দ্য ব্যাপটিস্টের ভোজনোৎসব ছিল। মিকমাক ও ওলাস্তোকিক জাতির মানুষ হাজারো বছর ধরে এ অঞ্চলে বসবাস করত। সেন্ট জন ফ্রেঞ্চ ঔপনিবেশিক যুগে অ্যাকাডিয়ার প্রতিরক্ষা ও বাণিজ্য খাতের গুরুত্বপূর্ণ কেন্দ্র ছিল। অ্যাকাডীয় গৃহযুদ্ধের সাথে সেন্ট জন গভীরভাবে সম্পর্কিত। MacDonald (1983). Fortune & La Tour: The civil war in Acadia. Toronto: Methuen.  এক শতক ধরে ফ্রেঞ্চ ও ইংরেজদের মধ্যে সেন্ট জনের চতুষ্পার্শ্বস্থ ভূমি নিয়ে বিবাদ হয়। ১৭৫৫ সালে ফ্রেঞ্চদের ইংরেজরা নির্বাসিত হয়। ১৭৭৯  সালে ঐ বন্দরের উপর তারা হাওয়ে দুর্গ নির্মাণ করে। ১৭৮৫ সালে পার্লটাউন ও শার্লটাউন একীভূত করে সেন্ট জন নগর প্রতিষ্ঠা করা হয়। সেসময় আমেরিকান স্বাধীনতাযুদ্ধের হাজারো শরণার্থী এখানে আগমন করেন। তারা ব্রিটিশ থাকতে চেয়েছিলেন এবং সেজন্য কানাডায় আগমন করেছিলেন। পরবর্তী শতকে দুর্ভিক্ষসহ বিভিন্ন কারণে পারট্রিজ দ্বীপে অভিবাসনের ফলে সেন্ট জনের জনমিতি ও সংস্কৃতি পাল্টে যায়।  ইতিহাস  হাজারো বছর ধরে ওয়াবানাকি কনফেডারেসির মানুষ সেন্ট জনে বসবাস করত। ফান্ডি উপসাগরের উত্তরপশ্চিম উপকূলীয় অঞ্চলে পাসামোকোড্ডি জাতির মানুষ বসবাস করত।  আবার, উপসাগরের উত্তরে সেন্ট জন নদী উপত্যকায় ওলাস্তোকিক জাতির মানুষের বসবাস ছিল। মিকমাক জাতির মানুষও সেন্ট জন এলাকায় কখনোসখনো আগমন করত।  বন্দরের আশপাশের এলাকা-কে ওলাস্তোকিকরা মেনাকওয়েস্ক সম্বোধন করত। প্রাক-ঔপনিবেশিক যুগে ওলাস্তোকিকরা স্বয়ংসম্পূর্ণ গ্রামে বসবাস করতেন।   স্যামুয়েল দ্য চ্যাপলে ১৬০৪ সালে সেন্ট জনে আগমন করলেও কোনো বসতি স্থাপন করেননি। ফ্রেঞ্চ ঔপনিবেশিক যুগে বাণিজ্য ও প্রতিরক্ষা খাত এখানে বিকাশ লাভ করেছিল। লা তোর দুর্গ সেন্ট জনের অ্যাকাডীয় গৃহযুদ্ধের অন্যতম কেন্দ্র ছিল। সাত বছরের যুদ্ধ শেষ হওয়ার পর ব্রিটিশরা সেন্ট জন দখল করে নেয়। ১৭৮৫ সালে স্থানীয় শাসনের আওতাভুক্ত হওয়ার পর কৃষ্ণাঙ্গ ও শ্বেতাঙ্গ ব্রিটিশ অনুগত এবং আয়ারল্যান্ড ও ইতালি হতে আগত অভিবাসীরা এখানে আগমন করেন। এভাবে সেন্ট জন জাহাজ নির্মাণ খাতের কেন্দ্রে পরিণত হয়।   তথ্যসূত্র  বহিঃসংযোগ  বিষয়শ্রেণী:কানাডার শহর
পোড়া পিঠা ( ওড়িয়া : ପୋଡ଼ ପିଠା ) হল ঢিমে আঁচে রান্না করা একটি পিঠা । এটি গাঁজানো চাল, কালো ছোলা, নারকেল এবং গুড় দিয়ে তৈরি করা হয়।  এই পিঠের উপরের অংশ সামান্য পোড়া থাকে কিন্তু এর ভিতরের অংশ নরম এবং সাদা হয়। পোড়া পিঠা সাধারণত রাজা পর্বতে তৈরি হয়।  গুন্ডিচা মন্দির থেকে পুরীর জগন্নাথ মন্দিরে রথযাত্রার পর ফেরার পথে ভগবান জগন্নাথ এবং তার ভাইবোনদের মৌসি মা মন্দিরে এই পোড়া পিঠা পরিবেশন করা হয়। পোড়া পিঠার আরেকটি নাম হল চুলা পিঠা।  রন্ধনশৈলী পোড়া পিঠা তৈরীর জন্য প্রয়োজনীয় উপাদানগুলি হল,  চাল - ৫০০ গ্রাম গুড় বা চিনি - ২৫০ গ্রাম কোরানো নারকেল- ১ কাপ সূক্ষ্মভাবে কাটা নারকেল- ১/২ কাপ ঘি - ২-৩ টেবিল চামচ কাজু বাদাম, বাদাম এবং কিশমিশের মতো শুকনো ফল- ৩-৪ চা চামচ গোলমরিচ গুঁড়া - ১/২ চা চামচ এলাচ, দারুচিনি- ১ চা চামচ লবঙ্গ এবং জায়ফল গুঁড়া, সূক্ষ্মভাবে কাটা আদা- ১ চা চামচ লবণ- ১/২ চা চামচ বেকিং পাউডার (ঐচ্ছিক)- ১/২ চা চামচ ঘন দুধ (ঐচ্ছিক)- ২৫০ মিলি  পোড়া পিঠা তৈরী করতে প্রথমে চাল ধুয়ে ২-৩ ঘণ্টা ভিজিয়ে রাখতে হবে। তারপর চাল বেটে একটি মিশ্রণ তৈরী করতে হবে যাতে চালের দানাগুলি মোটা ও কর্কশ থাকে। এরপর একটি রান্নার পাত্রে চালের বাটা, গুড় বা চিনি, দুধ, ২ কাপ জল ও লবণ দিয়ে মেশাতে হবে। মিশ্রনটি ঘন হওয়া পর্যন্ত মাঝারি আঁচে তাতে নাড়া দিতে হবে। যাতে মিশ্রণটি দলা পাকিয়ে না যায় সেজন্য কম বা মাঝারি আঁচে একে ঘনঘন নাড়া দিতে হবে। মিশ্রণটি নরম হয়ে গেকে তা আগুনের আঁচ থেকে সরিয়ে নিয়ে ঠান্ডা করতে দিতে হবে। ঠান্ডা হওয়ার পর একে সামান্য ফেঁটিয়ে নিয়ে অন্যন্য উপাদানগুলি যোগ করতে হবে।  এরপর একটি পাত্রের ভেতরের অংশে ভালো করে তেল মাখিয়ে পিচ্ছিল করে নিয়ে তার মধ্যে মিশ্রণটি ঢালতে হবে। মিশ্রণটি ঢালার সময় দেখতে হবে পাত্রের উপর দিকের ৩/৪ অংশ যেন খালি থাকে নাহলে গরম আঁচে মিশ্রনটি স্ফীত হওয়ার সময় পাত্র থেকে উপচে পড়বে। মিশ্রণটির উপর কিছুটা ঘি ছিটিয়ে দিয়ে পাত্রটিকে গরম চুলায় ঢুকিয়ে দিতে হবে এবং ৪০ থেকে ৪৫ মিনিট বেক করতে হবে। যখন মিশ্রনের উপরের পৃষ্ঠ বাদামী রং ধারণ করবে তখন তার মধ্যে একটি কাঠি ঢুকিয়ে পরীক্ষা করতে হবে। কাঠির গায়ে যদি কিছু লেগে না থাকে তাহলে বুঝতে হবে যে পোড়া পিঠাটি ঠিকমতো তৈরী হয়েছে। এবার পিঠাটি ঠান্ডা করে পরিবেশন করতে হবে।   তথ্যসূত্র   বিষয়শ্রেণী:ওড়িয়া রন্ধনশৈলী
ফাতাওয়ায়ে ফকীহুল মিল্লাত বাংলাদেশ থেকে বাংলা ভাষায় প্রকাশিত একটি পূর্ণাঙ্গ ফতোয়া বিষয়ক গ্রন্থ। ফকীহুল মিল্লাত খ্যাত মুফতি আব্দুর রহমানের তত্ত্বাবধানে এটি রচিত হয়, যা ২০২০ সালে ইসলামিক রিসার্চ সেন্টার বাংলাদেশ থেকে মোট ১২ খণ্ডে প্রকাশিত হয়। এটিই বাংলা ভাষায় প্রকাশিত সর্বপ্রথম পূর্ণাঙ্গ ফতোয়াগ্রন্থ। এতে মোট ৫,২৫৯টি ফতোয়া সংকলিত করা হয়েছে।   পটভূমি  ১৯৯১ সালের ৫ মে ফিকহ ও ইসলামি আইনের উচ্চতর গবেষণার উদ্দেশ্যে ইসলামিক রিসার্চ সেন্টার বাংলাদেশ প্রতিষ্ঠা করা হয়। এ প্রতিষ্ঠানে আলেম শিক্ষার্থীদের জন্য উচ্চতর ইসলামি ফিকহ বিভাগ রয়েছে। পাশাপাশি সর্বসাধারণের জিজ্ঞাসা-জবাবের জন্য ‘দারুল ইফতা’ বিভাগ রয়েছে। এখানে দেশ-বিদেশের বিভিন্ন প্রশ্নের লিখিত ও মৌখিক সমাধান দেওয়া হয়ে থাকে। যেকোনো প্রশ্নে কুরআন-সুন্নাহ মোতাবেক সমাধান বের করে তা ফতোয়া বোর্ডে উপস্থাপন করা হয়। সবার নিরীক্ষণের পর একটি সিদ্ধান্তে উপনীত হয়ে স্বাক্ষরসহ তা প্রকাশিত হয়। ২০০৯ সালে বিশ সালা দস্তারবন্দি সম্মেলন উপলক্ষ গৃহীত বহুমুখী ও বহুবিধ প্রকল্পের অন্যতম ফতওয়া সংকলন প্রকল্প। অর্থাৎ এ পর্যন্ত এখান থেকে প্রদত্ত সকল ফতওয়া তারতীব দিয়ে সম্পাদনা ও পরিমার্জনা করে প্রকাশ করা। ২০২০ পর্যন্ত এই প্রতিষ্ঠানে রেজিস্টারভুক্ত ফতোয়ার সংখ্যা প্রায় ২০ হাজার। এসব ফতোয়া থেকে বাছাই, পুনর্বিন্যাস ও একীভূত করে এই গ্রন্থে মোট ৫,২৫৯ ফতোয়া সংকলন করা হয়েছে। এটি মোট ১২ খণ্ডে এবং ছয় হাজার  পৃষ্ঠায় সমাপ্ত।  বৈশিষ্ট্য  এই ফতোয়াগ্রন্থের বৈশিষ্ট্য হলো— একটি ফতোয়া বোর্ডের অধীনে ইসলামি আইনজ্ঞদের সত্যায়নে সংকলিত হয়েছে। প্রতিটি ফতোয়া ইসলামি আইনের চার মূলনীতির প্রণীত হয়েছে। প্রতিটি ফতোয়ার সঙ্গে পর্যাপ্ত তথ্য-সূত্র উল্লেখ করা হয়েছে। ফতোয়ার উৎস আহরণে বিভিন্ন ফতোয়াগ্রন্থের উদাহরণ দেওয়া হয়েছে। ফতোয়া সংকলনের ক্ষেত্রে সমকালীন যুগ-জিজ্ঞাসা, মুসলমানদের দৈনন্দিন মাসআলা উল্লেখের পাশাপাশি ঈমান ও আমলের প্রায় সব বিষয় সন্নিবেশিত করা হয়েছে।  আরও দেখুন  দেওবন্দি সাহিত্য  তথ্যসূত্র   বিষয়শ্রেণী:ইসলামি গ্রন্থ বিষয়শ্রেণী:দেওবন্দি সাহিত্য বিষয়শ্রেণী:২০২০-এর বই বিষয়শ্রেণী:বাংলা ভাষার বই বিষয়শ্রেণী:ইসলামি সাহিত্য বিষয়শ্রেণী:সুন্নি সাহিত্য বিষয়শ্রেণী:ফতোয়া
ডিক ও দ্য কাউ (রাউড ৪০১২, চাইল্ড ১৮৫) একটি অ্যাংলো-স্কটিশ সীমান্ত বাল্যগান। এই বাল্যগানটি একটি পুরুষের গল্প বলে, যে তার চুরি হওয়া গরুগুলি পুনরুদ্ধার করে।   সারসংক্ষেপ  জন আর্মস্ট্রং ইংল্যান্ডে আক্রমণ করেন, কিন্তু তিনি শুধু ছয়টি ভেড়া পান, যেগুলি চুরি করা তার জন্য লজ্জাজনক হবে। তিনি তার সঙ্গী বিলিকে জিজ্ঞেস করেন, যাদের তারা পেয়েছিল সে সম্পর্কে; বিলি বলেন যে সে একজন সহজ লোক, নাম ডিক ও দ্য কাউ। তারা তার তিনটি গরু চুরি করে।  ডিক তার প্রভুর কাছ থেকে প্রতিশোধ নিতে লিডসডেল যাওয়ার অনুমতি নেন। সেখানে, তারা তাকে উপহাস করে। তিনি দুটি ঘোড়া চুরি করেন। জন তাকে ঘোড়ায় চড়ে তাড়া করে এবং তারা লড়াই করে। ডিক তাকে মাটিতে ফেলে দেয় এবং এখন তার তিনটি ঘোড়া আছে। তিনি একটি ঘোড়া টাকার বিনিময়ে এবং একটি ভালো দুধের গরুর জন্য বিক্রি করেন। তার প্রভুর অনুমতি নিয়ে, তিনি আর্মস্ট্রংদের এড়িয়ে চলে যান।   আরও দেখুন    চাইল্ড ব্যালাডের তালিকা  স্কটিশ পৌরাণিক কাহিনী  ইংরেজি লোককাহিনী   তথ্যসূত্র    বহিঃসংযোগ    ডিক ও দ্য কাউ  বিষয়শ্রেণী:গীতিকার অজানা বিষয়শ্রেণী:গানের বছর অজানা বিষয়শ্রেণী:চাইল্ডের লোকগাথা
মুজিবনগর সরকারি ডিগ্রী কলেজ মেহেরপুর জেলার মুজিবনগর উপজেলার একটি সরকারি কলেজ। কলেজটি ১৯৮৩ সালের প্রতিষ্ঠিত হয়।  ইতিহাস ১৯৮৩ সালে হাজী মোঃ ইদ্রিস আলী সীমান্ত কলেজ নামে একটি কলেজ প্রতিষ্ঠা করেন। পরবর্তী বছরেই কলেজটি ডিগ্রী পর্যায়ে অধিভুক্ত হয়।  কলেজটি ১৯৯৩ সালে এমপিওভুক্ত হয় এবং ১৯৯৭ সালে বাংলাদেশের অস্থায়ী রাজধানী মুজিবনগর এর নামানুসারে সীমান্ত কলেজটির নামকরণ করা হয় “মুজিবনগর ডিগ্রী কলেজ”।  ২০১২ সালের জুন মাসের ০৬ তারিখে কলেজটি জাতীয়করণ করা হয়। এবং মুজিবনগর ডিগ্রী কলেজ মুজিবনগর সরকারি ডিগ্রী কলেজ নামধারণ করে।  বিভাগসমূহ মুজিবনগর সরকারি ডিগ্রী কলেজে উচ্চ মাধ্যমিক পর্যায়ে ৩টি বিষয়, ০৪ ধরনের ডিগ্রি কোর্স এবং ০৯টি বিষয়ে অনার্স কোর্স চালু রয়েছে।  ডিগ্রিনংবিষয়উচ্চ মাধ্যমিক০১বিজ্ঞান০২মানবিক০৩ব্যবসায় শিক্ষাপাস০৪বি.এ০৫বি.এস.এস০৬বি.এস.সি০৭বি.বি.এসঅনার্স০৮বাংলা০৯ইসলামের ইতিহাস ও সংস্কৃতি ১০সমাজ বিজ্ঞান১১রাষ্ট্র বিজ্ঞান ১২অর্থনীতি১৩হিসাববিজ্ঞান১৪ব্যবস্থাপনা১৫ভূগোল এবং পরিবেশ ১৬গণিত গ্রন্থাগার মুজিবনগর সরকারি ডিগ্রী কলেজে একটি গ্রন্থাগার রয়েছে। এই গ্রন্থাগারে সর্বমোট ৫,৩১০ টি বই রয়েছে।  তথ্যসূত্র  বিষয়শ্রেণী:মেহেরপুর জেলার মহাবিদ্যালয় বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
শ্রী শ্রী গণেশ পাগল সেবাশ্রম মাদারীপুর জেলার রাজৈর উপজেলার কদমবাড়ীতে  অবস্থিত একটি গুরুত্বপূর্ণ হিন্দু তীর্থভূমি। বিশেষত বাঙালি হিন্দুর কাছে এটি একটি জনপ্রিয় তীর্থস্থান।  গণেশ পাগলের অনুসারীদের জন্য ১৯০৫ সালে (১৩১২ বঙ্গাব্দে) মাদারীপুরের রাজৈর উপজেলার কদমবাড়ী দিঘীরপাড় এলাকায় প্রায় ৩৬৫ বিঘা জমিতে গণেশ পাগল সেবাশ্রম গড়ে ওঠে। থাম্ব|শ্রী শ্রী গণেশ পাগল সেবাশ্রম  সমাধি মন্দিরের ভিতরে  গণেশ পাগলের মূর্তি   অবস্থান  মাদারীপুর জেলার  রাজৈর উপজেলার কদমবাড়ী বাজারের উত্তর-পূর্ব কোণে শ্রী শ্রী গণেশ পাগল সেবাশ্রম অবস্থিত। ঢাকা থেকে ঢাকা-বরিশাল জাতীয় মহাসড়ক পথ ধরে গিয়ে টেকেরহাট তেমাথা থেকে প্রায় ১২ কিলোমিটার দূরে এর অবস্থান।   গুরুত্ব  থাম্ব|মাদারীপুরের কদমবাড়ীতে গণেশ পাগল সেবাশ্রমের কুম্ভমেলার এক অপূর্ব দৃশ্য ১৪০ বছর আগে ১৩ জন সাধু মিলিত হয়ে ১৩ কেজি চাল ও ১৩ টাকা নিয়ে ১৩ ই জ্যৈষ্ঠ ভারতের কুম্ভমেলার আদলে সেবাশ্রমে কুম্ভমেলার আয়োজন করেন। এরপর থেকে প্রতি বছর জ্যৈষ্ঠ মাসের ১৩ তারিখ মেলার সেই ধারাবাহিকতা রক্ষা করা হচ্ছে। শ্রী শ্রী গনেশ পাগল সেবাশ্রম সংঘের এই মেলা উপমহাদেশের অন্যতম বৃহৎ কুম্ভমেলা হিসাবে স্বীকৃত। প্রায় ১৬৭ একর জমি অর্থাৎ ৯ বর্গ কিলোমিটার এলাকা জুড়ে বিস্তৃত থাকে মেলার আয়তন। অতীতে মাত্র একদিনের জন্য মেলা অনুষ্ঠিত হলেও বর্তমানে এই মেলার চলে প্রায় সপ্তাহ ব্যাপী। বাংলাদেশ ছাড়াও পশ্চিমবঙ্গের পূর্ব বর্ধমান জেলার কাটোয়ায় একইসাথে গণেশ পাগলের কুম্ভমেলা পালিত হয়ে থাকে।    প্রায় দেড়শ বছরের পুরনো ঐতিহ্যবাহী এই কুম্ভমেলার আয়োজনে দেশ-বিদেশের প্রায় ১০ লক্ষাধিক মানুষের সমাগম ঘটে। ভারত, নেপাল ও ভুটান থেকেও বহু লোক এই কুম্ভমেলায় অংশ নেন।  জাতি ধর্ম বর্ণ নির্বিশেষে মেলায় আগত মানুষেরা বিশ্বাস করেন মেলায় আসলে এবং গণেশ পাগলের মন্দির দর্শন করলে সকল ধরণের বিপদ আপদ থেকে মুক্তি লাভ করা যায়।   অবকাঠামো  থাম্ব|গণেশ পাগল গুচ্ছ মন্দির আশ্রমের প্রধান ফটক  আশ্রমে ছোট-বড় মোট ১০৮টি মন্দির রয়েছে। তবে আশ্রমের প্রধান ফটক অতিক্রম করে পাশেই দেখা মিলবে গুচ্ছ মন্দিরের। যেখানে আটটি সমন্বিত মন্দির একত্রে রয়েছে। সেগুলো হলো- লক্ষ্মী নারায়ণ মন্দির, দূর্গা মন্দির, শ্রী শ্রী রাধা গোবিন্দ মন্দির, গৌর নিতাই মন্দির, রাম মন্দির, হরি মন্দির, অন্নপূর্ণা মন্দির, মনসা মন্দির।  সমাধি মন্দিরের উত্তর পাশে রয়েছে মনসা মন্দির ও দক্ষিণে রয়েছে শিব মন্দির। এছাড়া পূর্বে রয়েছে শ্মশান কালী মন্দির ও পশ্চিমে রয়েছে সরস্বতী মন্দির।   আরও দেখুন   বাংলাদেশে হিন্দুধর্ম  বাংলাদেশের হিন্দু মন্দিরের তালিকা  তথ্যসূত্র  বহিঃসংযোগ বিষয়শ্রেণী:বাংলাদেশের হিন্দু আশ্রম বিষয়শ্রেণী:বাংলাদেশের আশ্রম বিষয়শ্রেণী:মাদারীপুর জেলার হিন্দু মন্দির বিষয়শ্রেণী:আশ্রম বিষয়শ্রেণী:বাংলাদেশের হিন্দু মঠ বিষয়শ্রেণী:১৯০৫-এ ব্রিটিশ ভারতে প্রতিষ্ঠিত
পন্ডিত রঘুনাথ মুর্মু মেডিকেল কলেজ হল একটি পূর্ণাঙ্গ সরকারি মেডিকেল কলেজ, যা  ময়ূরভঞ্জ জেলার জেলা সদর শহর বারিপাদা থেকে  দূরে  রাঙ্গামাটিয়ায় অবস্থিত। এটি ওড়িশার উল্লেখযোগ্য সরকারি মেডিকেল কলেজগুলির মধ্যে একটি, প্রতিষ্ঠানটি  এসসিবি মেডিকেল কলেজ, এমকেসিজি মেডিকেল কলেজ ও ভিআইএমএসএকে-এর পরে রাজ্যে চতুর্থ স্থান অর্জন করেছে।  কলেজটি ২০১৭ সালে উড়িষ্যার মুখ্যমন্ত্রী নবীন পট্টনায়েক উদ্বোধন করেছিলেন। কলেজটি ডিএমইটি-এর তত্ত্বাবধানে ওড়িশা সরকার দ্বারা পরিচালিত হয়, যেখানে স্নাতক পাঠ্যক্রমের সমস্ত ক্লিনিকাল ও প্যারাক্লিনিকাল বিভাগ রয়েছে। এই কলেজটি এখন পন্ডিত রঘুনাথ মুর্মু হাসপাতালের পাশাপাশি কাজ করছে, যা বারিপাদা শহরের কেন্দ্রস্থলে অবস্থিত। কলেজের সঙ্গে যুক্ত হাসপাতালটি ময়ূরভঞ্জ জেলার অন্যতম বড় হাসপাতাল। কলেজটি তার সংস্কৃতি এবং একটি শান্তিপূর্ণ এলাকায় অবস্থিত বিব্যাতনের জন্য সবচেয়ে বেশি পরিচিত।   ইতিহাস  এটি ২০১৭ সালে প্রতিষ্ঠিত হয়েছিল এবং প্রতিষ্ঠার তারিখ থেকে একটি পূর্ণাঙ্গ হাসপাতাল হিসাবে কাজ করছে। এই কলেজটির নাম ভারতীয় লেখক ও ভাষাবিদ পন্ডিত রঘুনাথ মুর্মুর নামে রাখা হয়েছে, যিনি সাঁওতালি ভাষায় ব্যাপকভাবে ব্যবহৃত "ওল চিকি" লিপির উদ্ভাবনের জন্য সুপরিচিত। এই কলেজটি বিশাল পরিকাঠামো ও অসাধারণ একাডেমিক ফলাফল সহ রাজ্যে তার চতুর্থ অবস্থান বজায় রেখেছে।   কলেজ ও সংশ্লিষ্ট হাসপাতাল  কলেজটি পিআরএম হাসপাতালের সাথে যুক্ত, যা শহরের থেকে ৭ কিমি দূরে অবস্থিত। প্রধান হাসপাতালে রোগীর ভিড় বেশি। ২০২২ সাল অনুযায়ী, কলেজের কাছে একটি নতুন ৬০০  শয্যার হাসপাতাল নির্মাণাধীন রয়েছে।   তথ্যসূত্র   বহিঃসংযোগ  প্রাতিষ্ঠানিক ওয়েবসাইট   বিষয়শ্রেণী:২০১৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ওড়িশার বিশ্ববিদ্যালয় ও কলেজ বিষয়শ্রেণী:ওড়িশার মেডিকেল কলেজ বিষয়শ্রেণী:২০১৭-এ ওড়িশায় প্রতিষ্ঠিত